Daerah Nanggroë Aceh Darussalam dari dulu terkenal dengan kekuatan budayanya. Karena dari Aceh adalah asal mula berkembangnya agama islam di Indonesia.
Aceh juga kaya akan sastra. Ada banyak bahasa di daerah ini seperti di antaranya Bahasa Aceh,
Bahasa Gayo, Bahasa Aneuk Jamee, Bahasa Singkil, Alas, Bahsa Tamiang, Bahasa Kluet, Bahasa Devayan, Bahasa Sigulai, dan Bahasa lainnya.
Kekayaan sastra Aceh dapat ditemui di seluruh penjuru wilayahnya seperti Kabupaten Aceh Selatan Tapak Tuan,
Kabupaten Pidie Sigli, Kabupaten Aceh Barat Meulaboh, Kabupaten Aceh Barat Daya Blangpidie,
Kabupaten Aceh Besar Kota Jantho, Kabupaten Aceh Jaya Calang, Kabupaten Aceh Singkil Singkil,
Kabupaten Aceh Tamiang Karang Baru, Kabupaten Aceh Tengah Takengon, Kabupaten Aceh Tenggara Kutacane,
Kabupaten Aceh Timur Idi Rayeuk, Kabupaten Aceh Utara Lhoksukon, Kabupaten Bener Meriah Simpang Tiga Redelong,
Kabupaten Bireuen Bireuen, Kabupaten Gayo Lues Blang Kejeren, Kabupaten Nagan Raya Suka Makmue,
Kabupaten Pidie Jaya Meureudu, Kabupaten Simeulue Sinabang, Kota Banda Aceh, Kota Langsa, Kota Lhokseumawe, Kota Sabang, Kota Subulussalam.
Berikut adalah beberapa Panton Aceh yang didapatkan dari berbagai sumber:
hana lam hadis atau Al-Quran
khanduri apam silaturrahmi semata
tapi tertulis dalam perkataan
Nabi ucapkan ruti peutaba
Buya krueng bandum teudong-dong
Buya ban tamoeng meuteume raseuki
Wahe syedara di kota ngon di gunong
Persatuan beukong peugadoh iri deungki
Aceh nyoe kaya Alhamdulillah
Ureung ibadah pujoe Rabbana
Limong boh watee geupujoe Allah
Poma ngon ayah sabee meudoa
Bukonle chiet nanggroe Aceh
Leubeh-leubeh dalam dame
Peue ta peubuet rijang bereh
Tanle cungkeh ngon rammeune
yoh awai buleun ureung top tupong
peugot boh rom-rom buka puasa
aleh pajan trok peumimpin agong
jak bantu tulong rakyat lam desa
Koh lipah pula lipah
pucok jih reubah u dalam paya
meunyoe hiem nyoe jeut neupeuglah
jadeh meunikah geutanyoe dua
Neubri kamoe nyoe udeep beugagah
Akai beuceudah agam ngon dara
Cit Tuhan sidroe nyang kamoe seumbah
Nyang ridha Allah sabee keurija
Ladom kawom ma udeep lam payah
Lakoe meutuah jinoe han lee na
Konflik seunjata rakyat le punah
Aneuk meupisah ngon ureung tuha
Tajak u blang tabu bijeh
Hanie soe preh lakee “rune”
Jak lam paya mita leubeh
Tan soe cukeh lakee “beureune”
Sigeundot rusa keumang ‘oh beungoh
Sigeudot tanoh keumang ‘oh seunja
Lawan ngon musoh kabeh kutu’oh
Adak kalop lam tanoh teutap kumita
Neubri nanggroe nyoe beu teutap ceudah
Makmu beubagah rakyat ubena
Bek na lee karu deungon musibah
Bek udeep gundah kawom sidumna
Ban saboh Aceh beu sapeu peugah
Deuk ngon grah sama tarasa
Bahgia udeb keunan ta langkah
Pujoe Potallah bek sagai lupa
Dum aneuk yatim rata daerah
Gasien ngon susah lam ro ie mata
Udeep meupayeh saket meutamah
Ie mata darah cobaan teuka
tajak u pasie ta kawee bieng
laju tapeusieng bak abah kuala
sira lon duek sira lon ngieng
yang ek lalat bak mieng awai lon tanda
Aneuk cicem gle jipo u laot
Cicoh le eungkot aneuk tanggiroe
Bak but nyang jahe hanmee taikot
Bak but nyang karot hanmee tapeutoe
Aceh nyoe harom Seuramoe Mekkah
Nanggroe meutuah Tuhan karonya
Laot ngon darat kaya sileupah
Rahmat Potallah han soe ek kira
Ranub bineh gle meuputie karang
Ranub bineh blang meuputie tangke
Utang ngon kaoy peuglah beurijang
Mangat glah ngon tuhan ‘oh uroe page
Gampong ngon banda bek na masalah
Nanggroe meutuah bek prang syedara
Kontak senjata bek lee na leumah
Bandum daerah damee beuteuka
Jak u pasie jak kawe bing
ka lheh ku peusing ku peuduk lam raga
yang juoh ka sabee lon nging
ek lalat bang ming ka lheh ku tanda
Originally posted 2013-11-07 08:52:45. Republished by Blog Post Promoter
bjn_Latn bjn_Latn ace_Latn bjn_Latn ace_Latn ace_Latn min_Latn ace_Latn ace_Latn ace_Latn ind_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn umb_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn eng_Latn